**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának, Jogi és Társadalmi Kapcsolatok Bizottságának 2019. június havi rendes ülésére**

**Javaslat intézményi alapdokumentumok módosításával kapcsolatos döntések meghozatalára**

**I.**

Szombathely Megyei Jogú Város Közgyűlése a 2019. április 30-i ülésén döntött arról, hogy a Szombathelyi Margaréta Óvoda plusz csoportjának kialakítását 16 272 000,- Ft összeggel támogatja.

A Közgyűlés döntése alapján az új csoportszoba kialakítására a nyár folyamán a Köznevelési GAMESZ közreműködésével kerülhet sor. Az óvodai beíratások 2019. május 8-9. napján megtörténtek. A beiratkozási adatok alapján jelentős túljelentkezés történt az óvodában.

A nemzeti közneveléstől szóló 2011. évi CXC. törvény (a továbbiakban: Nkt.) 83. § (2) bekezdés d) pontja alapján a fenntartó határozza meg az adott nevelési évben indítható óvodai csoportok számát. Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) Önkormányzati rendelete 52. § (2) bekezdés 13. pontjában az Oktatási és Szociális Bizottság hatáskörébe utalta az óvodai csoportok számának, a csoportok létszámának meghatározását.

Szombathely Megyei Jogú Város Közgyűlésének Oktatási és Szociális Bizottsága a 148/2019. (V.14.) OSzB. sz. határozatában egyetértett azzal, hogy a Szombathelyi Margaréta Óvodában 2019. szeptember 1. napjától 5 csoport működjön. Az óvoda csoportbővítése kapcsán az intézmény alapító okiratát is módosítani szükséges.

A Magyar Államkincstár a kormányzati funkciók változását a törzskönyvi nyilvántartásban hivatalból módosította. Az Alapító okirat módosításakor ezeket a változásokat szükséges az Alapító okiraton is módosítani.

Az Alapító okirat – a nemzeti köznevelésről szóló 2011. évi CXC. törvény 21.§ (3) bekezdés k) pontja szerint - kiegészítésre kerül az intézmény gazdálkodásával összefüggő jogosítványokra történő rendelkezéssel.

**II.**

A Szombathelyi Szivárvány Óvoda alapító okiratát az óvoda címében történt változás miatt szükséges módosítani. Az óvoda alapító okirat szerinti címe – Szombathely, Deák Ferenc utca 39/a - nem egyezik a tulajdoni lapon szereplő címmel, melyen Szombathely, Deák Ferenc utca 39/b szerepel. Az óvoda marad az eddigi épületében. Az alapító okirat és a tulajdoni lap összhangjának biztosítása miatt szükséges a módosítás, mely technikai jellegű, ezért nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.

Tájékoztatom a Tisztelt Bizottságot, hogy [az államháztartásról szóló 2011. évi CXCV. törvény 8/A. § (2) bekezdése és 11. § (7) bekezdése, valamint 111. § (26) bekezdése értelmében 2015. január 1-jétől az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni](http://www.allamkincstar.gov.hu/kincstar/torzskonyv_nyomtatvanyok/2). A csatolt okiratok az előírt formátumban készültek.

**III.**

A Szombathelyi Egyesített Bölcsődei Intézmény alapító okiratának módosítását a Magyar Államkincstár által küldött végzésben leírtak alapján az államháztartásról szóló törvény végrehajtásáról szóló 368/2011. (XII.31.) Korm. rendelet 167/E. § (1) bekezdés 15. pontja indokolja, mely szerint a változás-bejelentési kérelemhez csatolni szükséges a feladat ellátási szerződést azon települések vonatkozásban, akikkel az önkormányzat megállapodást kötött. Az alapító okirat 4.5. pontjából törlésre kerülnek azon települések, akikkel nincs az önkormányzatnak megállapodása. Ennek függvényében az alapító okirat 4.5. pontjából - A költségvetési szerv illetékessége, működési területe – az alábbi települések törlésre kerülnek: Balogunyom, Bucsu, Csempeszkopács, Dozmat, Felsőcsatár, Gyanógeregye, Horvátlövő, Kisunyom, Narda, Nemeskolta, Perenye, Pornóapáti, Rábatöttös, Rum, Salköveskút, Sorkifalud, Sorkikápolna, Sorokpolány, Söpte, Szentpéterfa, Tanakajd, Vasasszonyfa, Vaskeresztes, Vassurány, Vasszilvágy, Zsennye.

A Szombathelyi Margaréta Óvoda, a Szombathelyi Szivárvány Óvoda és a Szombathelyi Egyesített Bölcsődei Intézmény módosító okiratai és a módosításokkal egységes szerkezetbe foglalt alapító okiratai az 1-6. számú mellékleteket képezik.

Kérem a Tisztelt Bizottságokat, hogy a fentiek alapján az előterjesztést megtárgyalni és a határozati javaslatokat jóváhagyni szíveskedjék.

**I/A.**

**HATÁROZATI JAVASLAT**

**…/2019. (……...) OSzB. sz. határozat**

* + - 1. Szombathely Megyei Jogú Város Oktatási és Szociális Bizottsága a „Javaslat intézményi alapdokumentumok módosításával kapcsolatos döntések meghozatalára” című előterjesztést megtárgyalta, ésa **Szombathelyi Margaréta Óvoda** Módosító okiratát, a módosításokkal egységes szerkezetbe foglalt Alapító okiratát az előterjesztés melléklete szerinti tartalommal jóváhagyja.
      2. Az Oktatási és Szociális Bizottság felkéri a Közgyűlést, hogy hatalmazza fel a polgármestert a módosító okirat aláírására.

**Felelős:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. június 30. /a 2. pont vonatkozásában/

**I/B.**

**HATÁROZATI JAVASLAT**

**…/2019. (……...) OSzB. sz. határozat**

1. Szombathely Megyei Jogú Város Oktatási és Szociális Bizottsága a „Javaslat intézményi alapdokumentumok módosításával kapcsolatos döntések meghozatalára” című előterjesztést megtárgyalta ésaz alapító okirat és a tulajdoni lap összhangjának érdekébena **Szombathelyi Szivárvány Óvoda** Módosító okiratát, a módosításokkal egységes szerkezetbe foglalt Alapító okiratát az előterjesztés melléklete szerinti tartalommal jóváhagyja.

A módosítás – technikai jellegére való tekintettel – nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.

1. Az Oktatási és Szociális Bizottság felkéri a Közgyűlést, hogy hatalmazza fel a polgármestert a módosító okirat aláírására.

**Felelős:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. június 30. /a 2. pont vonatkozásában/

**I/C.**

**HATÁROZATI JAVASLAT**

**…/2019. (……...) OSzB. sz. határozat**

1. Szombathely Megyei Jogú Város Oktatási és Szociális Bizottsága az a „Javaslat intézményi alapdokumentumok módosításával kapcsolatos döntések meghozatalára” című előterjesztést megtárgyalta, és a Szombathelyi Egyesített Bölcsődei Intézmény Módosító Okiratát, a módosításokkal egybeszerkesztett Alapító Okiratát az előterjesztés melléklete szerinti tartalommal jóváhagyja.
2. Az Oktatási és Szociális Bizottság felkéri a Közgyűlést, hogy hatalmazza fel a polgármestert a módosító okirat aláírására.

**Felelős:** Rettegi Attila, az Oktatási és Szociális Bizottság elnöke

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője)

**Határidő:** azonnal (az 1. pont vonatkozásában)

2019. június 30. (a 2. pont vonatkozásában)

**II./A.**

**HATÁROZATI JAVASLAT**

**…/2019. (……...) JTKB. sz. határozat**

1. Szombathely Megyei Jogú Város Jogi és Társadalmi Kapcsolatok Bizottsága a „Javaslat intézményi alapdokumentumok módosításával kapcsolatos döntések meghozatalára” című előterjesztést megtárgyalta, ésa **Szombathelyi Margaréta Óvoda** Módosító okiratát, a módosításokkal egységes szerkezetbe foglalt Alapító okiratát az előterjesztés melléklete szerinti tartalommal jóváhagyja.
2. A Jogi és Társadalmi Kapcsolatok Bizottsága felkéri a Közgyűlést, hogy hatalmazza fel a polgármestert a módosító okirat aláírására.

**Felelős:** Dr. Ipkovich György, a Jogi és Társadalmi Kapcsolatok Bizottsága elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. június 30. /a 2. pont vonatkozásában/

**II./B.**

**HATÁROZATI JAVASLAT**

**…/2019. (……...) JTKB. sz. határozat**

1. Szombathely Megyei Jogú Város Jogi és Társadalmi Kapcsolatok Bizottsága a „Javaslat intézményi alapdokumentumok módosításával kapcsolatos döntések meghozatalára” című előterjesztést megtárgyalta ésaz alapító okirat és a tulajdoni lap összhangjának érdekébena **Szombathelyi Szivárvány Óvoda** Módosító okiratát, a módosításokkal egységes szerkezetbe foglalt Alapító okiratát az előterjesztés melléklete szerinti tartalommal jóváhagyja.

A módosítás – technikai jellegére való tekintettel – nem minősül a nemzeti köznevelésről szóló 2011. évi CXC. törvény 4.§ 11. pontja szerinti intézményátszervezésnek.

1. A Jogi és Társadalmi Kapcsolatok Bizottsága felkéri a Közgyűlést, hogy hatalmazza fel a polgármestert a módosító okirat aláírására.

**Felelős:** Dr. Ipkovich György, a Jogi és Társadalmi Kapcsolatok Bizottsága elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. június 30. /a 2. pont vonatkozásában/

**II./C.**

**HATÁROZATI JAVASLAT**

**…/2019. (……...) JTKB. sz. határozat**

1. Szombathely Megyei Jogú Város Jogi és Társadalmi Kapcsolatok Bizottsága a „Javaslat intézményi alapdokumentumok módosításával kapcsolatos döntések meghozatalára” című előterjesztést megtárgyalta, és a Szombathelyi Egyesített Bölcsődei Intézmény Módosító Okiratát, a módosításokkal egybeszerkesztett Alapító Okiratát az előterjesztés melléklete szerinti tartalommal jóváhagyja.
2. A Jogi és Társadalmi Kapcsolatok Bizottsága felkéri a Közgyűlést, hogy hatalmazza fel a polgármestert a módosító okirat aláírására.

**Felelős:** Dr. Ipkovich György, a Jogi és Társadalmi Kapcsolatok Bizottsága elnöke

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője)

**Határidő:** azonnal (az 1. pont vonatkozásában)

2019. június 30. (a 2. pont vonatkozásában)

Kérem a Tisztelt Bizottságokat, hogy a fentiek alapján az előterjesztést megtárgyalni és a határozati javaslatokat jóváhagyni szíveskedjék.

Szombathely, 2019. június „ ”.

**/: Koczka Tibor:/**